PF ฟุ้งไตรมาส 2/58 พลิกกำไรกว่า 400 ลบ.
PF ฟุ้งไตรมาส 2/58 พลิกกำไร 422 ลบ.จากปีก่อนขาดทุน 15.3 ลบ. หลังมีกำไรจากการซื้อกิจการไทย พร็อพเพอร์ตี้ฯในราคาต่ำกว่ามูลค่ายุติธรรม ขณะที่ 6 เดือนมีกำไร 520.49 ลบ.จากปีก่อนมีกำไร 63.06 ลบ.
13 ส.ค. 2558

บริษัท พร็อพเพอร์ตี้ เพอร์เฟค จำกัด (มหาชน) หรือ PF  รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 422.68 ล้านบาท หรือมีกำไรสุทธิ 0.07308 บาทต่อหุ้น เทียบกับช่วงเดียวกันของปีก่อนที่ผลขาดทุนสุทธิ 15.3 ล้านบาท หรือขาดทุนสุทธิ 0.00265 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 520.49 ล้านบาท หรือ 0.08999 บาทต่อหุ้น จากช่วงเดียวกันของปีก่อนที่มีกำไรสุทธิ 63.06 ล้านบาท หรือมีกำไรสุทธิ 0.0109 บาทต่อหุ้น
ทั้งนี้ ผลการดำเนินงานที่พลิกกำไร เนื่องจากบริษัทมีกำไรจากการเข้าซื้อกิจการบริษัทไทย พร็อพเพอร์ตี้ฯ จากการซื้อกิจการดังกล่าวทำให้มีกำไรจากการซื้อในราคาต่ำกว่ามูลค่ายุติธรรมจำนวน 505.7 ลบ.